

Budapest Főváros XX. kerület

PesterzsébetI polgármesteri hivatal

**VÁROSGAZDÁLKODÁSI OSZTÁLY**

1201 Budapest, Kossuth Lajos tér 1.

Tel.: 283-1709, Fax: 283-1709

www.pesterzsebet.hu

**Tárgy**: Javaslat a Nagy Győry István utca forgalmi rendjének módosítására

Tisztelt Környezetvédelmi és Városfejlesztési Bizottság!

A közelmúltban több lakossági panaszbejelentés érkezett Önkormányzatunkhoz a Bp. XX. Nagy Győry István utca Zilah utca és Nagysándor József utca közötti szakaszának forgalmi rendjére vonatkozóan. A Nagy Győry István utcában a közút mindkét oldalán van parkolási lehetőség. A várakozó gépjárművek nagy száma, és az utca szűk keresztmetszete miatt a kétirányú gépjárműforgalom biztonságos lebonyolítása, valamint a házak garázsaiból a ki- és beállás is nehézkes.

A Városgazdálkodási Osztály munkatársai megvizsgálták a terület forgalmi rendjét, illetve számba vették a lehetőségeket. Tekintettel arra, hogy az Önkormányzatnak, mint tulajdonosnak a forgalomtechnikai kezelő Budapest Közút Zrt. jóváhagyásával van csak lehetősége a forgalmi rend módosítására, a Budapest Közút Zrt. Forgalomtechnikai Igazgatóságának megküldtük javaslatunkat a Nagy Győry István utca Zilah utca és Nagysándor József utca közötti szakaszának egyirányúsítására vonatkozóan. A Zilah utca és a Kossuth Lajos utca közötti szakasz jelenleg is egyirányú a Kossuth Lajos utca felé.

A Budapest Közút Zrt. Forgalomtechnikai Igazgatóságának válasza alapján a javasolt forgalmi rend forgalomtechnikai kezelői szempontból bevezethető. Amennyiben Budapest Főváros XX. kerület Pesterzsébet Önkormányzata a javaslatot támogatja, a forgalmi rend bevezetéséről a Társaság saját hatáskörben fog intézkedni.

A fentieket összegezve Városgazdálkodási Osztály javaslata a Bp. XX. Nagy Győry István utca forgalomi rendjének megváltoztatása, és annak a Nagysándor József utcától a Kossuth Lajos utca irányába történő egyirányúsítása.

Fentiekre tekintettel kérjük a T. Környezetvédelmi és Városfejlesztési Bizottságot, hogy döntsön a határozati javaslatban foglaltakról.

**HATÁROZATI JAVASLAT**

A Környezetvédelmi és Városfejlesztési Bizottság úgy dönt, hogy

1. támogatja az alábbi forgalomtechnikai módosítások bevezetését:

* Bp. XX. Nagy Győry István utca Nagysándor József utca és a Zilah utca közötti szakaszának Kossuth Lajos utca irányába történő egyirányúsítása.

1. felkéri a polgármestert, hogy a határozat I. pontja szerinti forgalomtechnikai változás bevezetése érdekében a szükséges intézkedéseket tegye meg.

Felelős: Mach Péter elnök

Határidő: adott

Előterjesztés készítette: Sellei Anna Erzsébet útellenőr, műszaki ügyintéző

Budapest, 2020.03.02.

**Kernné dr. Kulcsár Dóra**

városgazdálkodási osztályvezető

Mellékletek:

1. Helyszínrajz – jelenlegi állapot
2. Helyszínrajz – tervezett módosítások